забавни вицове за Мутри
На един борец му се развалило беемвето. Принудил се да пътува с влак. Влязъл в едно купе, където седяла млада семейна двойка. По едно време, жената помолила съпруга си:
- Мило, отвори прозореца, че ми стана много горещо!
Пичът взел да се мъчи с ръчката, обаче - тя била ръждясала и заяждала. Ония се мъчил, напрягал се с все сила, но безуспешно! Тогава борецът му казал:
- Дръпнете се настрани и застанете в далечния ъгъл!
Те го послушали.
Тогава, мускулестият заявил:
- Гледайте сега - как се правят тия работи!
Отметнал глава назад, а после я треснал в прозореца с всичка сила! Стъклото станало на сол! В купето, веднага нахлул хладен въздух!
Борецът се обърнал към младия мъж и казал поучително:
- Разбра ли сега, момче! Не са важни мускулите! Важното е главата ти да работи, както трябва!